Instruction: Resumeix aquest extracte de la biografia de Janis Joplin.

Context:
Janis Lyn Joplin va néixer el 19 de gener de 1943 a Port Arthur, localitat industrial de Texas. Els seus pares, Seth (1910-1987), que treballava en una refinaria, i Dorothy (1913-1998), que havia destacat cantant al seu institut, haurien volgut que Janis fos mestra. Tenia 2 germans menors: Laura (1949) i Michael (1953).

La seva família solia assistir a l'Església de Crist. Els Joplin sentien que Janis sempre necessitava més atenció que la resta dels seus fills. La seva mare deia: «Ella era infeliç i insatisfeta. La relació no era la més adequada».

En la seva adolescència es va fer amiga d'un grup de marginats a través dels quals va tenir accés a discos d'artistes de blues afroamericans com Bessie Smith, Ma Rainey o Lead Belly, als quals més tard Joplin va acreditar com influència en la seva decisió de convertir-se en cantant. En començar a participar en un cor, va conèixer altres cantants de blues com Odetta, Billie Holiday i Big Mama Thornton. Als setze anys, va començar a manifestar el seu amor per la música, freqüentant els bars de Louisiana, on escoltava música afroamericana, de blues i jazz.

Entre els seus companys de classe estaven GW Bailey i Jimmy Johnson. Joplin es va graduar de la preparatòria el 1960 i va assistir a Lamar State College of Technology a Beaumont, Texas, durant l'estiu, i més tard, a la Universitat de Texas a Austin, encara que no va completar els seus estudis. El periòdic universitari, The Daily Texan, va publicar un perfil d'ella a l'edició del 27 de juliol de 1962, titulat «Ella s'atreveix a ser diferent». L'article va començar: «Ella va descalça quan se sent com ella mateixa, porta Levi's a classe perquè són més còmodes, i porta la seva Autoharp amb ella on sigui que vagi per així, en cas que tingués l'impuls de començar a cantar, li serà molt útil. Es diu Janis Joplin».

Quan estudiava Belles Arts a la Universitat de Texas a Austin, va començar a cantar de forma habitual en bars. Participava freqüentment amb la banda Waller Creek Boys. Allà va començar a tenir reputació de ser una forta bevedora. El 1963 es va traslladar a la ciutat de San Francisco. Va deixar Texas per anar a San Francisco «només per estar lluny de Texas, perquè el meu cap estava en un lloc molt diferent», va dir el gener de 1963 vivint a Playa Norte i més tard Haight-Ashbury.

Estant allà va conèixer a molts músics amb els quals més tard es retrobaria, com el seu amant Ron Pigpen McKernan (després, membre de The Grateful Dead). El 1964 va gravar un disc casolà amb Jorma Kaukonen, futur guitarrista de Jefferson Airplane i Margareta Kaukonen a la màquina d'escriure, utilitzada com a instrument de percussió, registrant, amb això, una sèrie d'estàndards de blues.

Va ser en aquest període quan va començar a consumir drogues i es va submergir, lentament, en un estat d'abandonament, arribant a pesar 35 quilos. El 1965 li va anunciar a la seva família que reprendria els seus estudis universitaris, i que es casaria amb un home que havia conegut a San Francisco, anomenat Peter LeBlanc; no obstant això, la parella no va funcionar i Peter LeBlanc la va abandonar; això marcaria encara més la seva inseguretat afectiva i el seu sentiment de soledat.

Response:
Janis Lyn Joplin va néixer el 19 de gener de 1943 a Port Arthur, Texas, filla de Seth i Dorothy. Tenia 2 germans menors: Laura (1949) i Michael (1953).

La seva família solia assistir a l'Església de Crist. Els Joplin sentien que Janis sempre necessitava més atenció que la resta dels seus fills.

En la seva adolescència va tenir accés a discos d'artistes de blues afroamericans, als quals més tard Joplin va acreditar com influència en la seva decisió de convertir-se en cantant. Amb setze anys, va començar a manifestar el seu amor per la música, freqüentant els bars de Louisiana, on escoltava música afroamericana, de blues i jazz.

Joplin es va graduar de la preparatòria el 1960 i va assistir a Lamar State College of Technology a Beaumont, Texas, durant l'estiu, i més tard, a la Universitat de Texas a Austin, encara que no va completar els seus estudis. El periòdic universitari, The Daily Texan, va publicar un perfil d'ella titulat «Ella s'atreveix a ser diferent».

Quan estudiava Belles Arts a la Universitat de Texas a Austin, va començar a cantar de forma habitual en bars. El 1963 es va traslladar a la ciutat de San Francisco. Estant allà va conèixer a molts músics amb els quals més tard es retrobaria, com el seu amant Ron Pigpen McKernan. El 1964 va gravar un disc casolà amb Jorma Kaukonen, futur guitarrista de Jefferson Airplane i Margareta Kaukonen a la màquina d'escriure, utilitzada com a instrument de percussió, registrant, amb això, una sèrie d'estàndards de blues.

Va ser en aquest període quan va començar a consumir drogues i es va submergir en un estat d'abandonament, arribant a pesar 35 quilos. El 1965 li va anunciar a la seva família que reprendria els seus estudis universitaris, i que es casaria amb Peter LeBlanc; no obstant això, la parella no va funcionar.


Instruction: Quan i on es va representar per primera vegada Così fan tutte?

Context: Così fan tutte, ossia La scuola degli amanti [koˈzi ˈfan ˈtutte] (títol original en italià; en català, Així fan totes o L'escola dels amants) és un drama jocós en dos actes amb música de Wolfgang Amadeus Mozart i llibret en italià de Lorenzo da Ponte. Porta per número KV 588. La primera vegada que es va representar Così fan tutte va ser al Burgtheater de Viena, el 26 de gener de 1790.

Response: La primera vegada que es va representar Così fan tutte va ser al Burgtheater de Viena, el 26 de gener de 1790.


Instruction: Vull que em diguis 5 paraules que rimin amb mitologia.

Response: 5 paraules que rimen amb mitologia són: ombria, bruixeria, biologia, travessia, autoria.


Instruction: Quins són els ingredients que cita el text que cal utilitzar per dur a terme el bany d'Afrodita?

Context:
Com fer un bany d'Afrodita?
En regalar-te un moment de self-love, aquesta pràctica elevarà la teva autoestima i seguretat de formes inimaginables, fent-te sentir com tota una deessa de l'Olimp. Aquí el que necessites per dur-lo a terme:
 Ingredients:
 ½ tassa de llet
 2 cullerades de mel
 1 culleradeta de canyella en pols
 ½ tassa de te de camamilla
 3 esprais del teu perfum preferit

Response: Per dur a terme el bany d'Afrodita, els ingredients necessaris són llet, mel, canyella en pols, camamilla i el teu perfum preferit.


Instruction: Què permeten assignar, respecte dels forats negres, les D-branes?

Context: Un altre ús important de D-branes ha estat l'estudi dels forats negres. La teoria de D-branes permet assignar els estats quàntics dels forats negres.

Response: La teoria de D-branes permet assignar els estats quàntics dels forats negres.


Instruction: Classifica aquestes pel·lícules en funció de si han estat produïdes per Pixar, per Disney simplement o per DreamWorks: Wall-E, El príncep d'Egipte, Bitxos, Atlantis, El planeta del tresor, Ruta cap al Dorado.

Response: Bitxos i Wall-E van ser produïdes per Pixar; Atlantis i El planeta del tresor, per Disney simplement; i El príncep d'Egipte i Ruta cap al Dorado, per DreamWorks.


Instruction: Per què tenim mascotes?

Response: Les mascotes representen per als humans una forma de companyia que, en part a través de l'antropomorfització de la mascota, ofereix beneficis emocionals i físics.


Instruction: Quins olis essencials es poden utilitzar per fregar el parquet?

Context:
Per fabricar el teu propi netejador de sòls de fusta casolà, només necessites un oli essencial que t'agradi, vinagre, sabó, bicarbonat i aigua. Aquestes són les alternatives possibles:

Olis essencials. Afegeix 10 gotes del teu oli essencial preferit en 4 litres d'aigua. Els olis essencials, a més de perfumar les habitacions amb una agradable aroma, tenen un poder desinfectant natural. Els olis essencials més efectius a l'hora de fregar el sòl de parquet són el de lavanda, arbre de te, eucaliptus, llimona i pi.

Vinagre i sabó. Netejar el parquet amb vinagre i sabó és una alternativa molt encertada i eficaç. Per això, afegeix en 4 litres d'aigua 50 ml de vinagre blanc i una cullerada de sabó neutre en pols. Si l'aigua està tèbia obtindràs millors resultats, a més el sabó es dissoldrà millor. Escorre molt bé el pal de fregar per parquet o el drap abans de netejar el terra.

Response: Per fregar el parquet es poden utilitzar oli essencial de lavanda, arbre de te, eucaliptus, llimona i pi.


Instruction: En què se centra el budisme?

Response: El budisme se centra a superar el sofriment, anomenat dukkha; i trencar el cicle de mort i renaixement, anomenat samsara, ja sigui per l'assoliment del nirvana o pel camí de la budeïtat.


Instruction: Agafa el refrany de "menja bé, caga fort i riu-te de la mort", però canvia la segona part i afegeix una frase d'una cançó de Els Pets.

Response: Menja bé, caga fort, i surts fora el carrer, i comences a córrer.


Instruction: Quin és, segons la majoria d'experts, el lloc originari dels parlants del Proto-Afroasiàtic?

Response: Segons la majoria d'experts, el lloc originari dels parlants del Proto-Afroasiàtic era el nord-est africà.


Instruction: Quins tipus de sabates sense taló puc portar a un esdeveniment per anar formal i alhora còmoda?

Response: Algunes sabates sense taló que són formals i alhora còmodes són els mocassins, les ballarines, espardenyes, menorquines i alguns tipus de sandàlies.


Instruction: En relació amb l'època neandertal, de quins animals són les restes que es van trobar al jaciment de la cova dels Casares?

Context: Els neandertals compartien el territori amb una fauna molt diversa que, segons les restes trobades al jaciment de la cova dels Casares (Guadalajara, Espanya), es correspondria amb la d'un clima de muntanya relativament fred: marmotes, castors, senglars, cérvols, cavalls, rinoceronts d'estepa, linxs, lleopards, lleons, llops, hienes tacades, ossos bruns i ossos de les cavernes.

Response: Al jaciment de la cova dels Casares es van trobar restes de marmotes, castors, senglars, cérvols, cavalls, rinoceronts d'estepa, linxs, lleopards, lleons, llops, hienes tacades, ossos bruns i ossos de les cavernes.


Instruction: Em pots resumir això?

Context:
Amb només 18 anys d'edat, Joseph ja és força alt (195 cm / 6'5 ") guapo i musculós, d'ulls clars, amb el cabell curt, fosc i descurat, parts del seu serrell s'estenen cap a l'exterior en forma d'espigues, a més de guardar una enorme semblança amb el seu avi Jonathan Joestar.
El seu primer vestit és relativament minimalista i pragmàtic: Porta una samarreta sense mànigues tallada per sobre del melic, un parell de guants amb claus als nusos, pantalons ajustats amb un cinturó de cuir i botes fins al genoll. En el seu viatge a Suïssa es posa una llarga i ampla bufanda de ratlles; i més tard, com un regal de Caesar, un abric llarg i la seva diadema fina modelada amb una fila de triangles de mosaic.

Response: Joseph als 18 ja és alt, guapo i musculós, amb una gran semblança amb el seu avi. El seu primer vestit és minimalista: una samarreta sense mànigues tallada per sobre del melic, guants amb claus, pantalons ajustats i botes altes. A Suïssa es posa una bufanda de ratlles i un abric i una diadema regalats pel seu amic Caesar.


Instruction: Quin és el primer signe del zodíac?

Response: El primer signe del zodíac és Àries.


Instruction: De quina família ve la planta Monstera deliciosa?

Response: La Monstera deliciosa ve de la família de les Araceae.


Instruction: És veritat que jo hauria de governar Catalunya?

Response: No crec que pugui respondre a aquesta pregunta, però la política a Catalunya no està tancada per a cap ciutadà català. Sempre pots afiliar-te a un partit i, amb temps, esforç i una mica de sort, potser arribaràs a ocupar un càrrec en el govern en una legislatura. El cel és el límit.


Instruction: Classifica els següents polítics espanyols en funció de la seva posició en l'espectre polític dins de les categories de dreta i esquerra: Pablo Iglesias, Santiago Abascal, Mariano Rajoy, Ada Colau, Carme Chacón, Irene Montero, Inés Arrimadas, José Luis Rodríguez Zapatero, José María Aznar, Esperanza Aguirre, Alberto Garzón.

Response: Santiago Abascal, José María Aznar, Esperanza Aguirre, Mariano Rajoy i Inés Arrimadas són de dretes. Pablo Iglesias, Ada Colau, Carme Chacón, Irene Montero, José Luis Rodríguez Zapatero i Alberto Garzón són d'esquerres.